**Aleksei Aleksejevitš Bereglazov** (ven. Алексей Алексеевич Береглазов; s. 20. huhtikuuta 1994 Magnitogorsk, Venäjä) on venäläinen jääkiekkopuolustaja, joka pelaa KHL-joukkue Lokomotiv Jaroslavlissa.

Ura
---

### Seuraura

Bereglazov on Metallurg Magnitogorskin kasvatti. Seura varasi hänet KHL:ään 82. pelaajana kesällä 2011. Bereglazov siirtyi kaudeksi 2011–2012 Venäjän nuorten sarja MHL:n Stalnyje Lisy Magnitogorskiin. Hän debytoi Metallurgin KHL-joukkueessa kaudella 2013–2014, jolloin Bereglazov pelasi siellä kuusi runkosarjaottelua ilman tehopisteitä. Hän sai tililleen ensimmäisen KHL-ottelunsa 16. syyskuuta 2013 Metallurg Novokuznetskia vastaan. Bereglazov jäi ottelussa kuitenkin ilman peliaikaa. Hän sai ensimmäiset jääaikansa KHL:ssä vasta viidennessä ottelussaan 23. tammikuuta 2014 vieraissa Metallurg Novokuznetskia vastaan. Bereglazov sai ottelussa peliaikaa 9.24 minuuttia. Hän keräsi myös yhden kahden minuutin jäähyn kiinnipitämisestä. Bereglazov keräsi ottelusta teholukeman –1. Bereglazov pelasi kauden aikana miesten pelejä myös kymmenen ottelun verran VHL-joukkue Južnyi Ural Orskin vahvuudessa.

Varsinaisella KHL:n tulokaskaudellaan 2014–2015 Bereglazov teki 38 runkosarja- ja kymmenessä playoff-ottelussa tehot 1+5=6. Hän teki KHL-uransa ensimmäisen ja kauden ainoaksi jääneen osumansa 26. joulukuuta 2014 Barys Astanaa vastaan. 7. syyskuuta 2014 Bereglazov valittiin liigan viikon hyökkääjäksi. Kauden 2015–2016 päätteeksi hän voitti Gagarin Cupin. Toukokuussa 2016 Bereglazov teki Metallurgin kanssa vuoden mittaisen jatkosopimuksen. Kaudella 2016–2017 hän teki KHL:n yhden kauden piste-ennätyksensä tehoilla 1+18=19.

Huhtikuussa 2017 NHL-varaamaton Bereglazov teki kaksivuotisen tulokassopimuksen New York Rangersin kanssa. Hän aloitti kauden 2017–2018 AHL-joukkue Hartford Wolf Packin vahvuudessa, jossa Bereglazov pelasi 13 ottelua tehopistein 1+3=4, kunnes marraskuussa 2017 Rangers lainasi hänet loppukaudeksi Metallurg Magnitogorskin KHL-joukkueeseen.

### Maajoukkueura

Bereglazov pelasi alle 20-vuotiaiden MM-kilpailuissa vuonna 2014, jolloin hän voitti pronssia. Bereglazov pelasi myös alle 18-vuotiaiden MM-kilpailuissa vuonna 2012, jolloin hän toimi Venäjän varakapteenina ja oli joukkueen paras syöttäjä kuudella syöttöpisteellään. Bereglazov valittiin Saksaa vastaan pelatun alkulohkon ottelun päätteeksi Venäjän ottelun parhaaksi pelaajaksi.

Venäjän A-maajoukkueessa Bereglazov on pelannut 16 ottelua tehopistein 1+2=3. Hän teki A-maajoukkuedebyyttinsä Euro Hockey Tourin ensimmäisessä kaksoismaaottelussa 11. helmikuuta 2016 Třinecissä Tšekkiä vastaan. Bereglazovin ensimmäinen A-maajoukkuemaali syntyi Karjala-turnauksessa 6. marraskuuta 2016 Helsingin Hartwall Arenalla Tšekkiä vastaan. Hänet valittiin vuoden 2016 alustavaan MM-joukkueeseen, mutta Bereglazovin, Sergei Andronovin, Daniil Apalkovin ja Jegor Averinin kisapassit jätettiin kuitenkin leimaamatta, kun NHL-joukkue Washington Capitalsin Dmitri Orlov, Jevgeni Kuznetsov ja Aleksandr Ovetškin liittyivät Venäjän joukkueeseen kesken turnauksen.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2011–2012 | Stalnyje Lisy Magnitogorsk | MHL | 38 | 3 | 3 | 6 | 43 | 3 | 0 | 1 | 1 | 2 |  |  |  |  |  |  | U18 | 6 | 0 | 6 | 6 | 2 |
| 2012–2013 | Stalnyje Lisy Magnitogorsk | MHL | 60 | 2 | 14 | 16 | 40 | 3 | 0 | 0 | 0 | 0 |
| 2013–2014 | Metallurg Magnitogorsk | KHL | 6 | 0 | 0 | 0 | 2 | – | – | – | – | – |  |  |  |  |  |  | JMM | 7 | 0 | 2 | 2 | 2 |
|  | Južnyi Ural Orsk | VHL | 10 | 1 | 0 | 1 | 2 | – | – | – | – | – |
|  | Stalnyje Lisy Magnitogorsk | MHL | 8 | 0 | 3 | 3 | 0 | 4 | 1 | 2 | 3 | 0 |
| 2014–2015 | Metallurg Magnitogorsk | KHL | 38 | 1 | 5 | 6 | 14 | 10 | 0 | 0 | 0 | 2 |
|  | Južnyi Ural Orsk | VHL | 2 | 0 | 1 | 1 | 0 | – | – | – | – | – |
| 2015–2016 | Metallurg Magnitogorsk | KHL | 58 | 3 | 5 | 8 | 37 | 22 | 2 | 6 | 8 | 4 | Gagarin Cup |
| 2016–2017 | Metallurg Magnitogorsk | KHL | 60 | 1 | 18 | 19 | 20 | 13 | 0 | 6 | 6 | 2 |
| 2017–2018 | Hartford Wolf Pack | AHL | 13 | 1 | 3 | 4 | 14 | – | – | – | – | – |
|  | Metallurg Magnitogorsk | KHL | 25 | 0 | 3 | 3 | 2 | 11 | 1 | 1 | 2 | 2 |
| 2018–2019 | Metallurg Magnitogorsk | KHL | 60 | 4 | 11 | 15 | 22 | 5 | 0 | 0 | 0 | 8 |
| 2019–2020 | Metallurg Magnitogorsk | KHL | 46 | 3 | 3 | 6 | 10 | 5 | 0 | 0 | 0 | 0 |
| 2020–2021 | Avangard Omsk | KHL | 57 | 3 | 17 | 20 | 42 | 24 | 1 | 6 | 7 | 12 |
| 2021–2022 | Avangard Omsk | KHL | 39 | 5 | 8 | 13 | 16 | 13 | 2 | 6 | 8 | 8 |
| 2022–2023 | Avangard Omsk | KHL | 66 | 8 | 16 | 24 | 24 | 13 | 2 | 2 | 4 | 6 |
| 10 kautta | yhteensä | KHL | 455 | 28 | 86 | 114 | 189 | 116 | 8 | 27 | 35 | 44 |

Lähteet
-------

* Aleksei Bereglazov The Internet Hockey Databasessa (englanniksi)
* Aleksei Bereglazov *Elite Prospects*. Everysport Media Group AB.  (englanniksi)

### Viitteet

1. 1 2 3 4 5  Aleksei Bereglazov *Elite Prospects*. Everysport Media Group AB.  (englanniksi)
2. ↑  ЗАБРОШЕННЫЕ ШАЙБЫ *khl.ru*.  16.9.2013. КХЛ. Viitattu 14.12.2017. (venäjäksi)
3. ↑  ЗАБРОШЕННЫЕ ШАЙБЫ *khl.ru*.  23.1.2014. КХЛ. Viitattu 14.12.2017. (venäjäksi)
4. ↑  ЗАБРОШЕННЫЕ ШАЙБЫ *khl.ru*.  26.12.2014. КХЛ. Viitattu 14.12.2017. (venäjäksi)
5. ↑  "Магнитка" продлила контракты с хоккеистами Виктором Антипиным и Евгением Бирюковым *tass.ru*.  1.5.2016. МОСКВА:  Информационное агентство России «ТАСС». Viitattu 14.12.2017. (venäjäksi)
6. ↑  Rangers Agree to Terms With Free Agent Defenseman Alexei Bereglazov  21.4.2017. New York Rangers. Viitattu 14.12.2017. (englanniksi)
7. ↑  Huhuille vahvistus – NHL-seura kaappasi järkälemäisen KHL-pakin riveihinsä *suomikiekko.com*.  21.4.2017. Nordic Sport Media. Viitattu 14.12.2017.
8. ↑  Rangers Alexei Bereglazov loaned to KHL *CBSSports.com*.  6.11.2017. CBSi Advanced Media. Viitattu 14.12.2017. (englanniksi)
9. ↑  BEST PLAYER OF THE GAME SELECTED BY THE TEAM (pdf)  22.4.2012. IIHF. Viitattu 14.12.2017. (englanniksi)
10. ↑  CZE – RUS *swehockey.se*.  11.2.2016. Svenska Ishockeyförbundet. Viitattu 14.12.2017. (englanniksi)
11. ↑  CZE – RUS (0–3) *swehockey.se*.  6.11.2017. Svenska Ishockeyförbundet. Viitattu 14.12.2017. (englanniksi)
12. ↑  Venäjä julkisti joukkueensa MM-kotikisoihin *Jatkoaika.com*.  4.5.2016. Jatkoaika r.y. Viitattu 13.12.2017.

Venäjän joukkue – Jääkiekon MM-kilpailut 2018
3 Hafizullin |
4 Gavrikov |
7 Kaprizov |
11 Andronov (**A**) |
13 Datsjuk (**C**) |
15 Anisimov |
19 Butšnevitš |
22 Zaitsev |
25 Grigorenko |
29 Kablukov |
30 Šestjorkin |
31 Sorokin |
41 Sošnikov |
44 Jakovlev |
51 Bereglazov |
55 Kiselevitš |
63 Dadonov (**A**) |
66 Mihejev |
78 Mamin |
83 Košetškin |
87 Šalunov |
88 Trjamkin |
89 Nesterov |
94 Barabanov |
97 Gusev |
Valmentaja Ilja Vorobjov